苏舜元
水轮聊句
痛矣真源丧，纷纭物象来。
水轮今若此，世事亦宜哉。
上下车交辐，周旋斗转魁。
咸渊日微堕，仙窟月初开。
旁柅从为用，垂绠重亦回。
枘多初不晓，机密暗相该。
圃外沧浪洩，庭间霹雳摧。
玉飞千仞表，缨挂九泉隈。
翻覆殊难定，牵连巧自媒。
建瓴今比速，抱瓮此相哀。
平眂曾无觉，深窥遂可猜。
圃圃释子壁，轧轧燕王台。
解见陶埏运，宁观将轂推。
造端原有发，汲用姑知材。
本异道家意，定遭怡士咍。
转圆非雅且，欹器有深灾。
持满忘前监，相顷自下摧。
流风无以复，视此一裴回。